יוסי כסיף

יוסי כסיף (1 בספטמבר 1954 – 22 ביוני 2023) היה עיתונאי, שדרן רדיו ועורך תוכניות מוזיקה ישראלי. עבד ברשת ג' במשך כארבעה עשורים, ולאחר סגירתה, בכאן גימל של תאגיד השידור הישראלי. כסיף נולד בשם יוסי זילברשטיין באבן יהודה. כסיף החל את עבודתו ברדיו בתקליטיית רשות השידור, בראשית שנות ה-70, והיה מראשוני העורכים שהציגו למאזינים בישראל את המוזיקה האלטרנטיבית, את הרוק ואת הרוק מתקדם. ב-20 ביוני 1976 נוסדה רשת ג'. כסיף נמנה עם צוות ההקמה, תחת ניהולה של דרורה בן אב"י, שהייתה מנהלת חטיבת הבידור, וגלעד בן ש"ך, שהיה מנהל מחלקת הבידור. כסיף ערך, בין השאר, את מגזין המוזיקה הראשון ברשת ג', "קול-בו". התוכנית (שאותה חנך וערך מנחם גרנית, במשך עשרים שנה ואשר נערכה בהמשך הדרך בעריכה מתחלפת של כסיף לצד רות כידן, בני דודקביץ', צ'רלי סלומון, ושמעון פרנס) הביאה מדי שבוע חדשות בתחומי המוזיקה הפופולרית בארץ ובעולם, מצעד מכירות תקליטים, ראיונות עם אמנים בישראל ומחוצה לה, כתבות על תופעות מוזיקליות ועוד. אהוד מנור, משה מורד, יורם מארק-רייך ויואב לימור שימשו כתבים של התוכנית בלונדון. בסוף שנות ה-80, הוא ערך (בעריכה מתחלפת עם מנחם גרנית ומייקל שרף) גם את התוכנית "אהבה יומיומית", בהגשת יוסי סיאס, שזכתה להצלחה גדולה בקרב מאזיני הרדיו. אחת התוכניות המזוהות ביותר עם העשייה של כסיף ברדיו הייתה התוכנית "קצת אחרת" (בהגשת אורלי מורג), שהחל לערוך בתחילת שנות ה-80 ולאורך כ-17 שנה (עד למעבר לוח השידורים בתחנה למתכונת של מוזיקה ישראלית בלבד). "קצת אחרת", שהחלה את דרכה ברשת ה', תחת השם "אמא לא תמות על זה" (בהגשת שמירה אימבר ובעריכת רות כידן, ומאוחר יותר גם עם מנחם גרנית), הייתה – לצד תוכנית הרוק המתקדם "רוק פלוס" בגלי צה"ל (שערך בסוף שנות השבעים יואב קוטנר) – למקור מידע מרכזי של חובבי הרוק המתקדם בישראל. במהלך שנות ה-80 ולאורך ה-90 התמקדה התוכנית, בעריכתו של כסיף, בכל מה שחדש במוזיקה האלטרנטיבית על שלל סגנונותיה השונים: מוזיקה אלקטרונית, מוזיקה אוונגרדית, פאנק, פוסט-פאנק, גל חדש ובריט פופ. בצד התוכנית "הפסקת עשר" של מיכל ניב והתוכניות השונות שערך והגיש באותן שנים יואב קוטנר בגלי צה"ל, הביאו מורג וכסיף, אנשי "קצת אחרת", למאזיני הרדיו בישראל את כל מה שמחוץ למוזיקה פופולרית ששודרה באותם ימים, בפרט בתחנה שבה שידרו, רשת ג'. לזכותו של כסיף נזקפת, בין היתר, החשיפה הראשונה ברדיו של להקת U2 ושינייד אוקונור, שהפכו שנים מאוחר יותר לשניים מהשמות הגדולים ברוק שיצאו מאירלנד. בתחילת שנות ה-90 החל כסיף לערוך, במקום רז ניצן, גם את "מצעד הפזמונים הלועזי" של רשת ג'. הוא ערך את המצעד הלועזי, ובכלל זה את המצעדים השנתיים, עד המצעד האחרון, ששודר באוקטובר 1997. בשנת 1997, עם מיתוג רשת ג' מחדש כ"בית של המוזיקה הישראלית", החל כסיף לערוך את התוכנית "רוק בישראל". התוכנית, בהגשת אבי משולם, יואב יפת, מיכל אסולין, וליאון פלדמן (בגלגולה המאוחר יותר בתאגיד השידור תחת השם "צד גימל") – שערך החל מאותה שנה, קידמה, אירחה ונתנה במה לשלל יוצרים ויוצרות אינדי ורוק, והפכה לתוכנית דגל במוזיקה הישראלית. עם הקמת תאגיד השידור הישראלי עבר כסיף לשמש עורך בכאן גימל ובכאן 88 והיה שותף להפקת ועריכת עשרות תוכניות, בהן "העשייריה" (בהגשת מאיה אלקולומברה), "עצמאי בגימל" (בהגשת אייל שינדלר ויואב יפת), "צד גימל" (בהגשת ליאון פלדמן). לצד עבודתו ברדיו, ערך כסיף כמה אלבומי אוסף עבור חברות התקליטים בישראל, בהם: "סופרקליפרג'אליסטיק" (שירים בביצועים מקוריים מסרטים של וולט דיסני) והאוסף "מוזיקה מהסרטים" (נעימות בסגנון קלאסי מסרטי קולנוע מוכרים). כסיף נפטר ב-22 ביוני 2023 לאחר מאבק במחלת הסרטן, והוא בן 68. הוא נטמן בבית העלמין הישן של רעננה. ב-23 ביולי 2023, לציון 30 למותו של כסיף, נערך במועדון הבארבי, בתל אביב, מופע מחווה לזכרו בו השתתפו, בין השאר, יהודה עדר ואיתן גדרון, עברי לידר ועילי בוטנר, אפרת גוש, דודו טסה, איה זהבי פייגלין, הילה רוח וקוסטה קפלן, רונה קינן, ערן צור ושלומי ברכה, נועם רותם, ארז לב ארי, אביב גדג', כנסיית השכל, איפה הילד ומוניקה סקס. את המופע, אשר שודר במקביל בתחנות הרדיו כאן גימל וכאן 88, הגיש שדרן הרדיו והעורך המוזיקלי, יואב יפת. יוסי כסיף, במיזם "אישים" לתיעוד היצירה הישראלית עבודת בית ספר משנת 1993 שעשתה חגית דרור על רשת ג' ועל קופסת הלהיטים ומצעד הפזמונים הלועזי, בדף הפייסבוק של קופסת הלהיטים עם עופר נחשון, 21 בנובמבר 2020 יוסי כסיף, סקירות על תקליטים חדשים וידיעות מוזיקה, משנת 1986, בעיתון חדשות הקלטה של ספיישל פינק פלויד, "קצת אחרת", 1992, באתר mixcloud.com זוכרים את יוסי כסיף - מתחם בו מרוכזות תוכניות בעריכת יוסי כסיף מימיו בתאגיד וברשות השידור, באתר תאגיד השידור הישראלי מנחם גרנית כותב על חברו הקרוב עורך המוזיקה ההבכיר יוסי כסיף שהלך לעולמו בגיל 68, באתר אגודת העיתונאים ירושלים פוסט הספד של מנחם גרנית (כולל צילומים משותפים של שניהם לאורך הקריירה), בדף הפייסבוק של מנחם גרנית, 22 ביוני 2023 העשירייה | אורחים: סטפן לגר ודני רובס - 22.06.23, באתר כאן – תאגיד השידור הישראלי - התוכנית האחרונה שערך יוסי כסיף, כולל פתיח של מאיה אלקולומברה המוקדש לזכרו עוזי פרויס בתוכנית פרידה אישית מיוסי כסיף | תוכנית בת שעתיים עם מוזיקה מהתוכנית "קצת אחרת", באתר רדיו KZradio הקצה, ‏25 ביוני 2023 פוסט פרידה מיוסי כסיף, בדף הפייסבוק של קוואמי, 26 ביוני 2023 קוואמי בתוכנית פרידה מיוסי כסיף עם מוזיקה מהתוכנית "קצת אחרת" | חלק 1 מתוך 4, באתר הבלוג של תוכנית הרדיו של קוואמי, ‏25 ביוני 2023 קוואמי בתוכנית פרידה מיוסי כסיף עם מוזיקה מהתוכנית "קצת אחרת" | חלק 2 מתוך 4, באתר הבלוג של תוכנית הרדיו של קוואמי, ‏26 ביוני 2023 קוואמי בתוכנית פרידה מיוסי כסיף עם מוזיקה מהתוכנית "קצת אחרת" | חלק 3 מתוך 4, באתר הבלוג של תוכנית הרדיו של קוואמי, ‏27 ביוני 2023 קוואמי בתוכנית פרידה מיוסי כסיף עם מוזיקה מהתוכנית "קצת אחרת" | חלק 4 מתוך 4, באתר הבלוג של תוכנית הרדיו של קוואמי, ‏28 ביוני 2023 שגיא בן נון‏, העורך המוזיקלי הבכיר יוסי כסיף הלך לעולמו בגיל 68, באתר וואלה, 22 ביוני 2023 טל פרי, כל עורך והראש שלו. זה הסוד, מעריב, 15 באפריל 1988 תלמה אדמון, מוסף סופשבוע: אהבה בצהריים (עמ' 18-21,44), מעריב, 18 בדצמבר 1987 ידיעה על תוכנית הרדיו רוק פלוס בעריכת יואב קוטנר, מבחר שידורים, דבר, 10 בפברואר 1978 ידיעה על תוכנית הרדיו בהגשת שמירה אימבר, נעמי גל, תצפית טלוויזיה ורדיו, מעריב, 29 בספטמבר 1976 ידיעה על תוכנית הרדיו קצת אחרת בעריכת רות כידן ומנחם גרנית, מבחר שידורים, דבר, 16 במרץ 1979 כידן+גרנית, בבלוג של מנחם גרנית, 21 בינואר 2008 שרון מולדבי, כדאי - המלצה על התוכנית קצת אחרת ברשת ג', חדשות, 4 ביולי 1986 בועז כהן, קצת אחרת. תוכנית רדיו מיתולוגית, בבלוג לונדון קולינג, 13 בפברואר 2007 פוסט של אבי גולדברגר על יוסי כסיף כעורך המצעד, בדף הפייסבוק של קופסת הלהיטים עם עופר נחשון, 22 ביוני 2023 פוסט הספד ליוסי כסיף, בדף הפייסבוק של אבי משולם, 22 ביוני 2023 פוסט הספד ליוסי כסיף, בדף הפייסבוק של ליאון פלדמן, 22 ביוני 2023 פוסט של אייל שינדלר, בדף הפייסבוק של התוכנית עצמאי בגימל, 22 ביוני 2023 פוסט של יואב יפת, בדף הפייסבוק של כאן גימל, 5 ביולי 2023 על האוסף סופרקליפרג'אליסטיק, באתר אומרים שפעם היה פה שמח, 2 במרץ 2011 על האוסף מוזיקה מהסרטים, באתר אומרים שפעם היה פה שמח, 22 בספטמבר 2010 מאיה כהן, בגיל 68: יוסי כסיף, מבכירי עורכי המוזיקה בישראל, הלך לעולמו, באתר ישראל היום, 22 ביוני 2023 יובל אראל‏, כמה יוסי – זוכרים את יוסי כסיף, בבלוג של יובל אראל, מגזין מוזיקה ותרבות, 24 ביולי 2023